100 år er ingen alder – for en kirke – Pingvinnyt.dk
Af Formand for Hadsten Menighedsrådet Annette Obelitz
Foto: Peter Winding Foto: Sct. Pauls Kirke inden istandsættelsen i 1979
Program for jubilæet nederst
Så nærmer vi os tiden, hvor vi igen kan tage Sct. Pauls kirke i brug. Efter at
kirken i næsten et år har været lukket pga. ombygning og opsætning af nyt orgel,
genåbner vi den søndag den 24. november med en festgudstjeneste. Datoen for
ibrugtagning falder sammen med datoen for 100-året for kirkens opførelse, og det
er selvfølgelig helt bevidst, at vi har gået efter at få kirken klar til netop den dato.
Der henvises til det samlede program for fejringen at 100 års jubilæet på side 12-13.
Det har længe været et ønske hos skiftende menighedsråd og kirkens organist,
at Sct. Pauls kirke skulle have et større og bedre orgel. Der holdes en del koncerter i kirken, som har en rigtig fin akustik, men det gamle orgel fra 1971 levede med sine 11 stemmer ikke op til behovet og rummets størrelse. I 2016 blev der plads i provstiets økonomi til, at vi kunne begynde at arbejde seriøst med planerne.
Det gamle orgel er indgået i handlen med orgel-byggerfirmaet og har fundet en ny
plads i Finderup Kirke, Sjælland. Til gengæld kan vi se frem til at få et orgel med
25 stemmer, som vil kunne fylde det store kirkerum med sine toner. Orglet er bygget af Th. Frobenius & Sønner i Birkerød.
Hvad vi ikke fra starten havde i tankerne var, at det viste sig hensigtsmæssigt at få
kigget på behovet for istandsættelse og forandringer i hele kirkerummet, nu hvor
kirken skulle være ude af brug i længere tid. Siden kirken blev opført i 1919 har
den gennemgået én gennemgribende istandsættelse i 1979. I den forbindelse
ændrede kirkerummet fuldkommen karakter. Tidligere havde det ifølge beretninger fra kirkegængere fremstået langt, smalt og forholdsvis mørkt. Nu fik det
lysere farver: blå bænke, røde klinker, fyrretræsinventar og store kobberkogler som belysning, og rummet kom til at fremstå lyst og imødekommende.
Ved gennemgang af kirken blev det klart, at både bænkerækker og gulve trængte til gennemgribende istandsættelse. Samtidig havde menighedsrådet ønske om bedre siddekomfort på bænkene, mere fleksibilitet omkring kirkerummets anvendelse, bedre lydanlæg og optimering af opbevaringspladsen.
En kirke på under 100 år er endnu ikke omfattet af fredningsbestemmelserne.
Dette betyder dog ikke, at man er fritaget for at skulle sende sine planer til høring
hos både stift, kongelig bygningsinspektør og Nationalmuseet. I den forbindelse er
der kommet tilbagemeldinger om, at vi burde overveje at føre rummet tilbage til
Hack Kampmanns oprindelige nyklassisistiske stil. I menighedsrådet var der dog
enighed om at ville bibeholde de væsentligste træk fra istandsættelsen i 70-erneog fastholde hovedtrækkene i det udtryk, kirkerummet dengang fik. Farveholdningen på bænke og gulv har dog undervejs i ombygningsprocessen undergået en ændring i retning af det mørkere, som peger tilbage på den oprindelige farvesætning fra kirkens opførelse. Også pulpiturfronten har vi måttet opgive at fastholde for i højere grad at lade musikken komme ud i
hele rummet, og den massive egetræsfront er udskiftet med et lettere gitter.
Vi har valgt at bibeholde bænkene fra 1979, men med ny ryg. Det har ikke været
muligt at udføre ryggene i fyrretræ, som kunne matche det oprindelige træ på
gavlene, så derfor er bænkeryggene nu malede, samtidig med, at der er kommet
nye hynder. Gulvbelægningen i hele kirkerummet er erstattet med grå ølandsklinker.
De første fem bænkerækker er udskiftet med løse stole, så der kan skabes mere
plads omkring alteret, når der er behov for det. Alterparti, døbefont, knæfald og
prædikestol er bibeholdt i fyrretræ, ligesom vi har ønsket at bevare PH-kogler og
pendler. I våbenhuset og under orgelpulpituret er opsat ny belysning. Samtidig er
de gamle klapstole erstattet med nye, lette stabelstole, som fremover skal opbevares i skabe ved kirkerummets bagvæg. I forbindelse med istandsættelsen males kirken indvendigt og kirketårnet males udvendigt.
I skrivende stund er det endnu for tidligt at bedømme, hvordan kirkerummet kommer til at tage sig ud i sin helhed, men vi håber, menigheden vil sætte pris på
det – og ikke mindst få glæde af det, der var hovedårsagen til alt postyret: det nye
orgels toner.
Foto: peter winding 1-15-KIRKE-OG-SOGNPeter Winding Foto: Sct. Pauls Kirke inden istandsættelsen i 1979
Program for fejring af Sct. Pauls Kirkes 100 års jubilæum.
Lørdag d. 23. november kl. 14.00
Indvielse af kirkens nye orgel ved orgel ved Pianist Steen Hansen.
Før koncerten er der mulighed for at tage det nye orgel i øjesyn. Efter koncerten serveres et glas vin i våbenhuset.
Søndag d. 24. november kl. 11.00
Festgudstjeneste. Prædiken ved biskop Henrik Wigh-Poulsen. Præsteprocession med nuværende og tidligere tilknyttede præster. Efter gudstjenesten er menighedsrådet vært ved en reception i Sløjfen kl. 12.30-15.00. Alle er hjerteligt velkomne.
Todelt koncert med Aarhus Kammerkor. I pausen serveres kaffe og kage. Se omtale på side 20.
Søndag d. 1. december kl. 11.00
Familiegudstjeneste. Efterfølgende er der basar i sognegården kl. 12.00. Se omtale på side 38.
Mandag d. 2. december kl. 19.30
Vi synger julen ind. Koncert med Hadsten blandede Kor og Hadsten mandskor. Se omtale på side 21.